钦定古今图书集成/理学汇编/学行典/第230卷 > 《一门双孝歌》吴楷
## 钦定古今图书集成/理学汇编/学行典/第230卷 > 《一门双孝歌》吴楷

“乾坤有正气，不择地与人。”惟我曹民刘永寿，子𦙌与
苞两孝闻。古来庐墓能有几？嗟哉割股能兴起，甘泉
濡泽泽其邻。而今桃园有孝门，父母兄弟真无间。田
荆自是生枯干。人生纲常畴克全，施于孝友若相传。
天子方今隆舜治，刑于四海风猷侈。怡怡自古称二
难，垂之青史足街谭。直指锺君奉明诏，为下旌亭纪
兄孝考城魏侯廉其贤，为苞妻之伦始完。猗欤美哉
孝弟德之厚，凝和祥所受。余知天鉴永不虚，不于其
身，必于其后。